Innhold

[1 Velkommen som arrangør i Sandnes! 1](#_Toc97580353)

[2 Areal til utendørsarrangement 2](#_Toc97580354)

[3 Sentrumskart 1](#_Toc97580355)

[4 Arealtillatelse og arrangementstillatelse 2](#_Toc97580356)

[5 Vilkår 4](#_Toc97580357)

[6 Andre tillatelser og øvrige vilkår 5](#_Toc97580358)

[7 Gode råd 8](#_Toc97580359)

[8 Sjekkliste – har jeg husket 9](#_Toc97580360)

[9 Standplass, anlegg og kulturbygg 10](#_Toc97580361)

# Velkommen som arrangør i Sandnes!

Det er et ønske at det i byens uterom skal yre og at aktiviteter skal sees i sammenheng og supplere hverandre. Med formål om å gi innbyggere og turister gode opplevelser er det viktig med et variert tilbud og et levende sentrum. Sandnes kommune er avhengig av deg som arrangør for å oppnå dette. I Sandnes skal det derfor være enkelt å arrangere.

Lover, regler og retningslinjer må følges, men med god hjelp skal det kunne gå smidig. Denne håndboken er et verktøy for deg som ønsker å legge arrangementer til Sandnes. Håndboken skal vise vei til hva det må søkes om, hvilke plikter en arrangør har, hvordan en søker og hvem som kan kontaktes.

*En dør inn* - En levende by krever god koordinering mellom ulike arrangører, institusjoner og forvaltere av uterom. Arrangementsrådgiver i Sandnes kommunesom bistår i dette arbeidet, og er bindeleddet mellom arrangører og virksomheter i kommunen. Arrangementsrådgiver koordinerer din henvendelse og bistår deg fra kontakt, via søknad og frem mot gjennomføring.

Arrangementshåndboken omhandler uterom i sentrum. Uterom er i denne sammenheng byrom som torg, plasser, parker og lignende. Arrangement i bygninger, idrettsarenaer og kulturinstitusjoner dekkes ikke av arrangementshåndboka og er heller ikke underlagt retningslinjer for bruk av uterom. Dette kan du lese mer om i håndbokens siste kapittel.

Velkommen som arrangør i Sandnes!

# Areal til utendørsarrangement

## Generelt om utleie av kommunal grunn

Det er *Retningslinje for bruk og leie av* kommunale uteareal som er førende for arrangører som ønsker å benytte kommunal grunn til sitt arrangement. Disse retningslinjene og denne håndboken gir nødvendig veiledning for å kunne søke og gjennomføre ulike arrangement. Håndboken supplerer således Retningslinje for bruk og leie av kommunale uteareal.

Kommunen er grunneier og forvalter av kommunal grunn, og gir på bakgrunn av Retningslinje for bruk og leie av kommunale uteareal, tillatelse til bruk av slik grunn. Den som ønsker å bruke kommunal grunn til ulike typer bruk regulert i denne retningslinjen, må på forhånd søke om dette til kommunen. Kommunalt areal kan ikke tas i bruk uten at tillatelse eller signert avtale foreligger.

Kommunedirektøren har fullmakt til å innvilge eller avslå søknader om bruk av kommunal grunn. Fullmakten er delegert til virksomhetsleder for Park-, idrett- og vei. Fullmakten inkluderer myndighet til å fortolke og foreta mindre endringer av Retningslinje for bruk og leie av kommunale uteareal og denne håndboken.

## Våre uterom:

Sandnes kommune disponerer en rekke uterom og areal som kan benyttes til arrangement**.**  
Uterommene har ulik egnethet for ulike typer arrangement. Enhver bruk av kommunens areal til arrangement baseres på særskilt avtale mellom arrangør og Sandnes kommune gjennom en arealtillatelse. Arealtillatelse gis ut fra vilkår for utleie av uterom til arrangement og øvrige forhold.

Vilkår for leie og bruk og andre tillatelser se kapittel 5 og 6

Forespørsler om bruk av areal til arrangement rettes til kulturavdelingen ved arrangementsrådgiver, telefon: 51 33 50 00 / [servicekontoret@sandnes.kommune.no](mailto:servicekontoret@sandnes.kommune.no)

For søkeprosedyre se kapittel 4.

## Ruten

Byparken i Sandnes, Ruten, er plassert rett ved buss- og togstasjonen i sentrum, og bare et steinkast fra gågaten i Sandnes. Den nye parken har noe å tilby for både liten og stor. Kombinasjonen av plen, trær, fontene, lekeområder, skatepark og åpne områder skaper en grønn lunge med helt nye bruksområder.

I parken er det plassert en rød appell-scene og en fontene pryder anlegget. Fontenen skal fortrinnsvis være på gjennom hele sommersesongen til medio oktober. Arrangement som krever stor publikumskapasitet, kan søke spesielt om å få fontenen skrudd av. I tillegg til god strøm-kapasitet er det mulig å koble seg på vann og avløp.

I god dialog mellom aktører og Sandnes kommune kan flere ulike arrangementer eller aktiviteter skje parallelt i parken.

Arrangement som skal være på Ruten skal være allmenne og tilgjengelige for alle og passasjer skal ivaretas under arrangement. Ruten er best egnet til arrangement som ikke krever fysisk avsperring og leies normalt ikke ut til arrangementer med billettsalg og alkoholservering. Arrangement som har næring som hovedformål, eks. foodtrucks, legges fortrinnsvis til Mauritz Kartevoldsplass/Rådhusplassen. Ruten leies ikke ut til private arrangementer som for eksempel 50 års lag, russefester, bryllup og lignende.

**Ruten er egnet til:**

* mellomstore åpne konserter/oppvisninger og forestillinger
* familiearrangement
* marked
* appeller
* skateshow
* parkaktiviteter

**Publikumskapasitet:**  
Publikumskapasitet avhenger av type arrangement og tilhørende installasjoner som telt, scene, boder etc.

Totalt areal (m2): 6116 (areal u/bed, trapper og lek)

**Strøm:**  
Ved skatepark - 2 stk 125A, 1 stk 63A, 1 stk 32A, 1 stk 16A, 3 stk 16A

Ved lekeplass - 2 stk 125A, 1 stk 63A, 1 stk 32A, 1 stk 16A, 3 stk 16A

Ved jernbanen - 4 stk 16A +++  
  
[Områdekart til nedlastning](https://sandneskommune.sharepoint.com/sites/Arrangementsstrategi/Shared%20Documents/Arrangementshåndbok/Håndbok,%20maler%20og%20områdekart/Ruten.png)

## Rådhusplassen og Mauritz Kartevoldsplass

Rådhusplassen ligger ved rådhuset. Dette området har blitt oppgradert med nytt dekke og plante-kasser langs sjøen. Den nye bryggen er bygd i samme stil som området ved Havnespeilet. En fontene pryder anlegget. Fontenen skal fortrinnsvis være på gjennom hele sommersesongen til medio. oktober. Arrangementer som krever stor publikumskapasitet, må søke spesielt om å få fontenen skrudd av. I tillegg til god strøm-kapasitet er det mulig å koble til vann.

Mauritz Kartevoldsplass ligger i tilknytning til Rådhusplassen. En stor åpen plass i indre Vågen ved Kulturhuset. Kan være arena alene eller tillegg til Rådhusplassen. Det er en gjennomgående sykkelpassasje over plassen som må hensyntas ved arrangement. Arealtillatelse for Mauritz Kartevoldsplass og Rådhusplassen vurderes i samarbeid med nærliggende kulturbygg.

Arrangement som har salg av varer som hovedformål legges fortrinnsvis til Mauritz Kartevoldsplass /Rådhusplassen.

**Rådhusplassen og Mauritz Kartevoldsplass er sammen, eller hver for seg egnet til:**

* marked
* start- målområde og VIP for større idrettsarrangement
* konserter, oppvisninger og forestillinger

**Publikumskapasitet:**  
Rådhusplassen og dens publikumskapasitet avhenger av type arrangement og tilhørende installasjoner som telt, scene, boder etc.

Totalt areal (m2): 1530 (u/kasser og brygge)

Mauritz Kartevoldsplass og dens publikumskapasitet avhenger av type arrangement og tilhørende installasjoner som telt, scene, boder etc.

Totalt areal (m2): 700 (u/brygge)

**Strøm:**

Rådhusplassen - 4 stk 16A, 2 stk 32A, 2 stk 63A

Ved Sandnes Brygge - 2 stk 16A trefase

Ved Båthavn promenade - flere 4 stk 16A  
Ved Kulturhuset - 2stk 63A 400V.

[Områdekart til nedlastning](https://sandneskommune.sharepoint.com/sites/Arrangementsstrategi/Shared%20Documents/Arrangementshåndbok/Håndbok,%20maler%20og%20områdekart/Rådhusplassen%20-%20Mauritz%20Kartevoldsplass.png)

## Kirkeparken

Kirkeparken er en grønn lunge med en klassisk paviljong. Det vil være noen begrensninger i forhold til lydnivå grunnet boliger tett på området.

**Plassen er egnet til:**

* dagtidsarrangement
* mindre konserter
* appeller
* Familiearrangement

**Publikumskapasitet:**  
Publikumskapasitet avhenger av type arrangement og tilhørende installasjoner som telt, scene, boder etc.

Totalt areal (m2): 1500

**Strøm:**

Strøm er tilgjengelig i paviljong og etter nærmere avtale.

[Områdekart til nedlastning](https://sandneskommune.sharepoint.com/sites/Arrangementsstrategi/Shared%20Documents/Arrangementshåndbok/Håndbok,%20maler%20og%20områdekart/Kirkeparken.png)

## Øglændsparken

Dette er et parkområde med opparbeidet plen. Det vil være Noen begrensninger i forhold til lydnivå grunnet boliger tett på området.

**Plassen er egnet til**

* dagtidsarrangement
* intimkonserter
* parkaktiviteter
* Familiearrangement

**Publikumskapasitet:**  
Øglændsparken og dens publikumskapasitet avhenger av type arrangement og tilhørende installasjoner som telt, scene, boder etc.

Totalt areal (m2): 500

**Strøm:**

Strømskap ut mot Falsensgate 3 stk 16A, 2 stk 63A

[Områdekart til nedlastning](https://sandneskommune.sharepoint.com/sites/Arrangementsstrategi/Shared%20Documents/Arrangementshåndbok/Håndbok,%20maler%20og%20områdekart/Øglændsparken.png)

## Gamlatorget

Gamlatorget var historisk samlingsplassen og torget. Nå er det en åpenplass/parkeringsplass i nordenden av Langgata. Gamlatorget ligger i tilknytning til ungdomshuset L54 og KINOKINO. Plassen krever leie/frikjøp av parkeringsplasser fra Sandnes Parkering. Det vil være noen begrensninger i forhold til lydnivå grunnet boliger tett på området.

**Plassen er egnet til:**

* mindre konserter / oppvisning og forestilling
* Marked

**Publikumskapasitet:**  
Publikumskapasitet avhenger av type arrangement og tilhørende installasjoner som telt, scene, boder etc.

Totalt areal (m2): 500

**Strøm:**

Ved Langgata 57 - 2 stk 16A  
  
[Områdekart til nedlastning](https://sandneskommune.sharepoint.com/sites/Arrangementsstrategi/Shared%20Documents/Arrangementshåndbok/Håndbok,%20maler%20og%20områdekart/Gamlatorget.png)


## Sandvedparken

Stor bypark i gåavstand fra sentrum. Parken er meget populær og benyttes av mange til tur og rekreasjon. Parken byr på ulike muligheter og har også utendørs amfi med scene. Friluftsscenen er 8,21 x 11,58 meter. Godt med strøm tilgjengelig. Ta kontakt med arrangementsrådgiver om du har ønsker om arrangement i hele eller deler av Sandvedparken.

Se kapittel 9 for booking av scene.

[Områdekart til nedlastning](https://sandneskommune.sharepoint.com/sites/Arrangementsstrategi/Shared%20Documents/Arrangementshåndbok/Håndbok,%20maler%20og%20områdekart/Sandvedparken%20amfi.png)

# Sentrumskart



# Arealtillatelse og arrangementstillatelse

For arrangement på kommunal grunn må arrangør søke Sandnes kommune om arealtillatelse og politiet om arrangementstillatelse. Arealtillatelse er grunnlag for behandling av arrangementssøknad/-melding til politiet.

MERK!! Ved større arrangement der det er behov for godkjent vakthold og eventuelle tiltak/vilkår fra politiet sin side skal søknader være mottatt hos politiet så snart som mulig og før arealtillatelse kan bli gitt.

Se kapittel 6 for mer informasjon om arrangementstillatelse fra politi.

## Søknad Arealtillatelse

Det må søkes om arealtillatelse for gjennomføring av arrangement på kommunal grunn. Detaljplanlegging kan først påbegynnes når søknad er innvilget og område / grunn er gjort tilgjengelig for søker. Retningslinje for bruk og leie av kommunale uteareal skal være lest og forstått før søknadskjema fylles ut og søknad sendes. [Sandnes kommune - Bruk av utearealer til arrangement, salgsaktivitet og uteservering](https://www.sandnes.kommune.no/teknisk-og-eiendom/vei-og-trafikk/bruk-av-utearealer-til-arrangement-salgsaktivitet-og-uteservering/)

Se ellers *Vilkår, Andre tillatelser og Gode råd: Kapittel 5-7*

## Søknadsfrist

Det anbefales å søke i god tid, og senest 3 måneder før arrangement. Arrangør av større arrangement bør ha kontakt med Sandnes kommune 6 til 12 måneder i forkant av arrangement.

Arrangør kan forvente et foreløpig svar innen en måned. Endelig saksbehandling og arealtillatelse skal foreligge arrangør innen rimelig tid. Behandling av søknad forutsetter at alle påkrevde dokumenter og eventuelle tillatelser er kommunen i hende.

I tilfeller der flere virksomheter i kommunen er involvert i arrangementet, vil arrangementsrådgiver i kommunen kalle inn til møte mellom partene. Ved større arrangementer, og etter dialog med politiet, vil arrangementsrådgiver kalle inn til myndighetsmøte når søknad med alle vedlegg er kommunen i hende. Myndighetsmøte er møte mellom arrangør og forvaltningsmyndigheter, eksempelvis politi, brann og vegvesen.

## God planlegging – fullstendig søknad

God planlegging er nødvendig for et godt arrangement.  
Før søknad skrives, ha klart:

### Firmaopplysninger

* Organisasjonsnummer og skatteattest

### Beskrivelse av arrangement/aktivitet

* Om arrangement (eventuelt program).
* Beskrivelse av energibehov/forsyning, lyd- og lysanlegg og lignende.
* Andre relevante forhold som gjelder bruk av arealene. Områdekart\*

*For større/spesielle arrangement kan Sandnes kommune be om:*

* Godkjennelse for matservering og alkoholservering. (mattilsyn og skjenkebevilling)
* Godkjennelse for spesielle forhold som bruk av pyro, gass, ild og lignende. (politi / brannvesen)

\* Lag et områdekart som viser midlertidige konstruksjoner. Beskrivelse av installasjoner som skal benyttes og plassering av disse; scene, riggområde, [FOH](https://www.konsertarrangor.no/arrangoerwiki/temaoversikt/ordliste/#topic5779), publikumsfasiliteter; toalett, renhold, renovasjon, brannsikkerhet og rømningsveier, sperringer mellom publikum og trafikk etc.

Last ned kart i kapittel 2 eller bruk kartgrunnlag fra eks. [kommunekart.com](https://kommunekart.com/), og tegn inn for hånd, eventuelt bruk for eksempel powerpoint, paint eller andre program til å merke opp et kart. Det viktigste er at kartet er lett å forstå, at det er i målestokk og er målsatt. Kartet skal være så korrekt som mulig slik at nødetatene skal kunne planlegge utrykning på grunnlag av kartet.

Kartet gir deg som arrangør en god oversikt over området og er god informasjon for andre når det gjelder alt fra universell utforming til livet rundt arrangementsstedet.

Saksbehandler bruker områdekartet som grunnlag for arealtillatelse.

### Sikkerhet og vakthold

* Alle typer arrangement skal ha en ROS-analyse (risiko- og sårbarhetsanalyse). Denne skal sendes arrangementsrådgiver for gjennomgang.
* Mal for enkel ROS-analyse. [lenke…………..]

Tips: [Gode råd hos Norske Konsertarrangører](https://www.konsertarrangor.no/arrangoerwiki/temaoversikt/)

*Spesielt og i tillegg for større arrangementer*

* HMS – Plan\*
* Opplæringsplan for vaktmannskap og sikkerhetspersonell.
* Organisasjonsplan med ansvarlige.

\* HMS-dokumentasjon kan omfatte både arrangørens egen organisasjon og eventuelle underleverandører til gjennomføring av arrangementet. Arrangør er selv ansvarlig for ekstra sikkerhetstiltak ved behov.

Tips: [Veileder for sikkerhet ved større arrangement](https://www.dsbinfo.no/DSBno/2017/tema/veileder-for-sikkerhet-ved-store-arragementer/)

Beregning av publikumskapasitetDet er viktig å fastsette hvor mange personer arrangementsområdet har kapasitet til. Det forventede publikumstallet må ses i sammenheng med kapasitet. Arrangør skal ha beredskapsplaner for håndtering av publikum. [Les mer](https://www.dsbinfo.no/dsbno/2013/tema/veilederforsikkerhetvedstorearrangementer/?page=56)

### Arealdisponering og stenging av vei

Ved stenging av vei og ved sykkelritt gjelder særskilte bestemmelse, se kapittel 6c

Avfallshåndtering

Ved arrangement er arrangør ansvarlig for avfallshåndtering og skal ikke benytte offentlige avfallsdunker. Sandnes kommune stiler krav om plan for avfallshåndtering. [Om Næringsavfall](https://www.sandnes.kommune.no/teknisk-og-eiendom/vann-avlop-og-renovasjon/avfall-og-gjenvinning/#heading-h2-18)

Mal: plan for avfallshåndtering. [lenke………..]

### SØK

Kapittel 5 og 6 gir deg innblikk i Vilkår for leie og bruk, samt andre tillatelser som krever søknad eller melding. Kapittel 7 gir deg som arrangør noen gode råd på veien!

HUSK! Arrangementsrådgiver er alltid der for deg. Ta kontakt for veiledning og gode råd.

[Registrer din søknad om arealtillatelse her](https://forms.office.com/Pages/ResponsePage.aspx?id=ugIEGDvfJ0qb3nZ1wUFhrRZJyCaQZNFJv44FSJoanFdUNlJKUE5RQlc1QTlOM0NMVURKMlRaSVlNSSQlQCN0PWcu)

# Vilkår

## Vilkår for leie/bruk

Kommunestyret har vedtatt regler for hvordan uterommene skal brukes. Enhver bruk av byrom og kommunens areal til arrangement skal baseres på særskilt avtale mellom arrangør og kommunen. Avtalen tar utgangspunkt i generelle vilkår for leie av areal og tilpasses de aktuelle forholdene som gjelder hvert enkelt arrangement.

[Gjeldende retningslinjer](https://www.sandnes.kommune.no/teknisk-og-eiendom/vei-og-trafikk/bruk-av-utearealer-til-arrangement-salgsaktivitet-og-uteservering/)

## Avlysning

Reservasjon av areal fører til at andre søkere får avslag. Vi ber derfor om at arrangør informerer så snart som mulig, dersom et arrangement ikke vil bli avholdt. Dersom arrangør velger å avlyse avtalt arrangement kan kommunen kreve leie ved avlysning senere enn 4 uker før avtalt arrangementsdato.

Avlysning skal meldes til arrangementsrådgiver.

## Avtale

Det utstedes arealtillatelse knyttet til det enkelte arrangement. Ved større arrangement vil det kreves signert avtale mellom partene.

# Andre tillatelser og øvrige vilkår

Politi og bevillingsmyndigheter har også viktige roller i forberedelser av arrangementer. All bruk av offentlig grunn skal være i tråd med gjeldende [politivedtekter](https://lovdata.no/dokument/LF/forskrift/2003-05-14-607?q=politivedtekt%20sandnes%20kommune), [plan og Bygningsloven](https://lovdata.no/dokument/SF/forskrift/2017-06-19-840), [vegloven](https://lovdata.no/dokument/SF/forskrift/2005-10-07-1219/KAPITTEL_15#%C2%A733), reguleringsplan og annet gjeldende lovverk.

Ved større arrangement og i dialog med politiet vil arrangementsrådgiver kalle inn til myndighetsmøte når søknad med vedlegg, er Sandnes kommune i hende. Myndighetsmøte er møte mellom arrangør og forvaltningsmyndigheter, eksempelvis politi, brann og vegvesen.

## Søknads og meldeplikt politi

Det er politiet som gir arrangementstillatelse. [Politiloven](https://lovdata.no/dokument/NL/lov/1995-08-04-53) § 11 angir at den som vil benytte offentlig sted til demonstrasjon, opptog, møte, stand, konsert eller lignende, skal i god tid på forhånd gi politiet melding om dette. Manglende overholdelse kan lede til straff, og at arrangementet ikke lar seg gjennomføre som planlagt, jf. normalpolitivedtektene, RPOD-2018-2. Planlegger arrangør fyrverkeri skal også det søkes om til politiet. [Les mer om arrangementstillatelse og søkeprosess her](https://www.politiet.no/tjenester/arrangementer/)

## Meldeplikt brannvesen

Brannvesenet skal ha melding fra arrangør, dersom arrangementet skal skje i et bygg, eller på et område, som normalt ikke brukes til dette, eller om rammene for arrangementet går ut over hva bygningene/området er beregnet til. [Les mer](https://www.rogbr.no/brannforebyggende-avdeling/branntilsyn-n%C3%A6ringsbygg/arrangementer)

[Rogaland Brann og redning](https://www.rogbr.no/brannforebyggende-avdeling/branntilsyn-n%C3%A6ringsbygg/fyrverkeri-og-pyroteknikk) skal varsles dersom arrangør planlegger fyrverkeri.

## Arealdisponering og stenging av vei

*Spesielt for arrangement som krever stenging av vei:*

Plan for trafikkavvikling / varslingsplan (Behov for stengning av gater/veier, utrykningstraseer, kollektivtraseer og lignende)\*   
[Ditt ansvar som arrangør, lovdata](https://lovdata.no/forskrift/2005-10-07-1219/§33)

\*Varslingsplan må utarbeides ved stenging av vei. Varslingsplan utarbeides av firma med gjeldende kompetanse. Veiforvalter i Sandnes kommune / vegvesen godkjenner varslingsplan og kopi av godkjennelse med vedlegg sendes kollektivselskap og utrykningsetater. *Arrangør har et eget ansvar for å melde ifra og gå i dialog med kollektivselskap og utrykningsetater i planleggingsfasen.*

[Mer om utarbeidelse av søknad og tillatelse stenging av vei](https://www.sandnes.kommune.no/teknisk-og-eiendom/vei-og-trafikk/vei-og-trafikk/#heading-h3-13). [Veiledning](https://www.sandnes.kommune.no/globalassets/tekniskeiendom/vei/graving-i-kommunale-trafikkarealer.pdf)

Kontakt Park, idrett og vei ved veiforvalter.  
Telefon: 51 33 50 00 / [servicekontoret@sandnes.kommune.no](mailto:servicekontoret@sandnes.kommune.no)

**MERK!** Søknad om stenging av vei er en tilleggssøknad. Søknad om arealtillatelse og arrangement skal foreligge før behandling av søknad om stenging av vei behandles.

**Sykkelritt** krever egen søknad til vegvesen: [Les mer](https://www.vegvesen.no/fag/veg+og+gate/sykkelritt)

## Servering/ skjenking i forbindelse med arrangement

Skjenking av alkohol for enkelt anledning.

Skjenking av alkoholholdig drikk krever skjenkebevilling gitt av kommuneadvokaten.

Utvidet skjenkeareal/tidsramme.

For restauratører som allerede har fast skjenkebevilling kan det søkes om utvidet skjenkeareal og /eller tidsramme for særskilte arrangement.

Behandlingstid.

Behandlingstiden er vanligvis én uke for søknad om ambulerende bevilling. Behandlingstiden for søknad om skjenkebevilling for en enkelt anledning er vanligvis fra 4–6 uker.

[Les mer og søk](https://www.sandnes.kommune.no/politikk-og-administrasjon/naringsliv/bevillinger/#heading-h2-4)

Servering av mat og/ eller alkoholfri drikk ved en enkelt anledning ansees ikke å kreve serveringsbevilling, men matservering krever melding til Mattilsynet. Se pkt. 6f.

## Parkering

Ved behov for parkering til gjennomføring av arrangement i sentrum, anbefales parkeringsplass i Jernbaneveien 29. Parkering skjer i tråd med ordinære betalingsvilkår. Sandnes parkering kan veilede arrangør ved særskilte behov når det gjelder parkering for arrangør eller besøkende.

Ved ønske om leie/frikjøp av offentlige parkeringsarealer i forbindelse med et arrangement, må det søkes spesielt om dette. Søknad sendes direkte til Sandnes Parkering i god tid før gjennomføring av arrangement. For private parkeringsarealer må avtale inngås med eier eller drifter.   
[Kontakt Sandnes Parkering](https://www.sandnesparkering.no/kontakt-oss/)

## Annet

**Et sikkert og godt planlagt arrangement**

[Gode råd og veiledning](https://www.konsertarrangor.no/arrangoerwiki/temaoversikt/)

[Viktige lover og forskrifter](https://www.konsertarrangor.no/arrangoerwiki/temaoversikt/sikkerhet/#topic8772)

[Veileder store arrangementer](https://www.dsb.no/globalassets/dokumenter/veiledere-handboker-og-informasjonsmateriell/veiledere/veileder-for-sikkerhet-ved-store-arrangementer.pdf)

**Informasjon til Prehospital klinikk + beredskap**

Ved større arrangementer har arrangør gjerne leid inn Røde Kors eller Folkehjelpen. Det anbefales i tillegg til å melde arrangementet inn til [Ambulansetjenesten, Prehospital Klinikk](https://helse-stavanger.no/avdelinger/prehospital-klinikk/ambulansetjenesten). Dette er ikke et nedfelt krav, men en anbefaling.

**Veiledning smittevern**[Hold deg oppdatert på gjeldende retningslinjer](https://www.sandnes.kommune.no/aktuelt/corona-viruset/)

[Norske Konsertarrangører](https://www.konsertarrangor.no/nyhetsarkiv/2020/smittevernveiledning-for-konsertarrangoerer/)  
[FHI](https://www.fhi.no/nettpub/coronavirus/rad-og-informasjon-til-andre-sektorer-og-yrkesgrupper/anbefalinger-ved--store-arrangementer-knyttet-til-koronasmitte-i-norge/)

**Lydnivå, nabovarsling og arrangørs opplysningsplikt**  
Kommunen kan med hjemmel i § 4a[1]6 i kommunehelsetjenesteloven kreve at arrangører gir allmennheten, naboer eller publikum opplysninger om forhold ved arrangementet som kan ha innvirkning på helsen. Plikten til å gi opplysninger gjelder allerede ved planleggingen av arrangementet.

Der det er aktuelt, vurderer kommunen om flere arrangement kan gjennomføres samtidig, på bakgrunn av forhåndsvurdering om beregnet lydnivå fra arrangør. Arrangement skal som hovedregel avsluttes innen kl. 22.00 mandag til torsdag, og innen kl. 23.00 fredag og lørdag.  
[Veileder Helsedirektoratet](https://www.helsedirektoratet.no/veiledere/musikkanlegg-og-helse/Musikkanlegg%20og%20helse%20%E2%80%93%20Veileder%20til%20arrang%C3%B8rer%20og%20kommuner%20(fullversjon).pdf/_/attachment/inline/206f4fbb-e15e-47ba-9859-372091a493c1:4a65e6657fce58f566b918fdd5ddcf524b2be4ca/Musikkanlegg%20og%20helse%20%E2%80%93%20Veileder%20til%20arrang%C3%B8rer%20og%20kommuner%20(fullversjon).pdf)

**Scene og rigg**

Scene, rigger og midlertidige bygningsmessige konstruksjoner skal være i henhold til Plan og bygningsloven med tekniske forskrifter. Krav til produktdokumentasjon (kap. 3), [konstruksjonssikkerhet](https://dibk.no/byggeregler/tek/3/10/innledning/) (kap. 10) og [brannsikkerhet](https://dibk.no/byggeregler/tek/3/11/innledning/) (kap. 11) [Les mer](https://lovdata.no/dokument/SF/forskrift/2017-06-19-840)

**Skatteetaten**

Ofte stilte spørsmål relatert til skatteetaten:  
Krav til godkjente kassasystem for registrering av kontantsalg og kvittering. [Les mer](https://www.skatteetaten.no/bedrift-og-organisasjon/starte-og-drive/rutiner-regnskap-og-kassasystem/kassasystem/)  
Utenlandsk arbeidskraft – skattekort og ID-kontroll. [Les mer](https://www.skatteetaten.no/bedrift-og-organisasjon/utenlandsk/utenlandsk-aksjeselskap/arbeidsgiver/skattekort/)

**TONO**

Før arrangementet må du selv sørge for å underrette [Tono](https://www.tono.no/kunder/konsert-event/) for å sjekke om arrangementet faller under Tono sin rett til å kreve vederlag på bakgrunn av arrangementets musikk. Det er mva. på Tono-vederlag.

**Drone eller annen filming / fotografering**  
Sjekk [luftfartstilsynet](https://luftfartstilsynet.no/)

**Personvern GDPR**

Sjekk [datatilsynet](https://www.datatilsynet.no/regelverk-og-verktoy/lover-og-regler/)

**Mattilsyn**

Tillatelse til salg av mat. [Les mer](https://www.mattilsynet.no/mat_og_vann/matservering/kortvarig_salg_av_mat/)

**Kollektiv**Vil arrangementet ditt påvirke kollektivtrafikken i noen grad?[trafikkmelding@kolumbus.no](mailto:trafikkmelding@kolumbus.no)  
  
**Avvikling av demonstrasjoner**   
Oppstår gjerne på kort varsel. [Søknad sendes politiet](https://www.politiet.no/tjenester/arrangementer/).

Samtidig sendes [søknad](https://forms.office.com/Pages/ResponsePage.aspx?id=ugIEGDvfJ0qb3nZ1wUFhrRZJyCaQZNFJv44FSJoanFdUNlJKUE5RQlc1QTlOM0NMVURKMlRaSVlNSSQlQCN0PWcu&wdLOR=c5C3F55AC-2DFB-4BA7-AAF2-5C47DF17E4BA) til kommunen om ønsket areal. Politiet og kommunen vil som oftest samordne tillatelse.

# Gode råd

**Tilskudd**  
[Sandnes kommune](https://www.sandnes.kommune.no/kultur-fritid/kultur/tilskudd/#heading-h2-1)   
Se også Fylkeskommune, Kulturråd og andre som kan være aktuelle for ditt arrangement.

**Frivillige til ditt arrangement**  
[Nasjonal portal](https://om.frivillig.no/)[Frivillighet Sandnes kommune](https://www.sandnes.kommune.no/kultur-fritid/frivillighet/)[Sandnes Frivilligsentral](https://sandnes.frivilligsentral.no/)

**Markedsføring**Vi anbefaler arrangører å bruke disse kanalene for å markedsføre sine arrangement:

* [Ka skjer i Sandnes](http://www.facebook.com/kaskjerisandnes). Del dine facebook-arrangement på denne siden: <https://www.facebook.com/kaskjerisandnes>
* Ut i Sandnes. Del dine facebook-arrangement på denne siden: <https://www.facebook.com/utisandnes.no>
* Egne og samarbeidspartneres nettsider, FB og andre sosiale medier
* ["Hva skjer"](https://no.regionstavanger-ryfylke.com/hva-skjer) - Region Stavangers kulturkalender: <https://no.stavangerconventionbureau.com/conference>
* Avisa – ikke glem den. Annonse eller banner her kan være aktuelt for noen.

**Tilgjengelighet**Les om dette hos [Norske Konsertarrangører](https://www.konsertarrangor.no/arrangoerwiki/temaoversikt/tilgjengelighet/)   
Har du hørt om [tilgjengelighetsmerket](https://www.tilgjengelighetsmerket.no/)

**Bærekraft**

[10 råd for bærekraftige arrangement](https://www.standard.no/fagomrader/miljo-og-barekraft/barekraftige-arrangementer---iso-20121-/10-rad-for-barekraftige-arrangementer/)  
Hva sier Øyafestivalen om bærekraft? Sjekk ut [miljøhåndboken](https://www.miljohandboken.no/)

**Råd og veiledning**

Arrangementsrådgiver gir veiledning om spørsmål som krever avklaring i søknaden og koordinerer kontakt mellom ulike virksomhetene internt i kommunen. Arrangementsrådgiver kan kontaktes på telefon: 51 33 50 00 / epost: [servicekontoret@sandnes.kommune.no](mailto:servicekontoret@sandnes.kommune.no)

# Sjekkliste – har jeg husket

|  |  |  |
| --- | --- | --- |
| Hva | Hvem ansvar | Gjennomført dato |
| Lese *Retningslinje for bruk og leie av* kommunale uteareal |  |  |
| Tilstøtende arrangement som påvirket eget arrangementet |  |  |
| Utarbeidelse av områdekart |  |  |
| Risiko- og sårbarhetsanalyse |  |  |
| Plan for godt smittevern |  |  |
| Plan for søppelhåndtering |  |  |
| Melding til politi |  |  |
| Melding til brannvesen |  |  |
| Fyrverkeri krever søknad og melding |  |  |
| Søknad arealtillatelse kommunen / annen grunneier |  |  |
| Utarbeidelse av varslingsplan stenging av vei Sandnes kommune / Veivesenet |  |  |
| Sykkel- / løypekart |  |  |
| Sykkelritt – søknad til veivesenet |  |  |
| Dialog med kollektivselskap |  |  |
| Adkomst opp- og nedrigg |  |  |
| Parkering publikum og frikjøp av plasser ved behov |  |  |
| Skjenkesøknad |  |  |
| Scene og andre installasjoner – Forskriftsmessig |  |  |
| Vakthold |  |  |
| Røde Kors / Folkehjelpen / prehospital klinikk |  |  |
| Frivillig crew |  |  |
| Bærekraftige tiltak |  |  |
| Tilgjengelighet / Universell utforming |  |  |
| Strømforsyning |  |  |
| Vannforsyning |  |  |
| Mattilsynet |  |  |
| Tono |  |  |
| Skatteetaten |  |  |
| Nabovarsling |  |  |
| Søke midler |  |  |
| Markedsføring |  |  |
| Pressehåndtering |  |  |
| Fotografering / filming tillatelser og GDPR |  |  |
|  |  |  |

# Standplass, anlegg og kulturbygg

## Standplass

Ønsker du stand eller plass til salgsbod foreslår vi at du leser mer her:  
<https://www.sandnes.kommune.no/teknisk-og-eiendom/vei-og-trafikk/bruk-av-utearealer-til-arrangement-salgsaktivitet-og-uteservering/>

## Lanternen - Langgata

Lanternen er scenen i Langgata / Gågata. Lanternen administreres av [Sandnes Sentrum AS](https://www.sandnes-sentrum.no/kontakt/).  
Der det er aktuelt å benytte Lanternen i forbindelse med offentlige arrangement, vil Sandnes kommune ved arrangementsrådgiver bidra til samordning.

## Scene i Sandvedparken

Sandvedparken er en stor bypark i gåavstand fra sentrum. Parken har utendørs amfi med nybygget scene. Kapasitet i amfiet er rundt 500 sittende og 2000 stående publikummere. Scenen har garderobefasiliteter og eget publikumstoalett.

Scenen forvaltes av Kulturavdelingen. Scenen bookes via kommunens bookingsystem [Aktiv Kommune](https://www.sandnes.kommune.no/kultur-fritid/aktiv-kommune/) Ved større offentlige arrangement samordnes tillatelse med arrangementsrådgiver.

## Friluftsanleggene på Alsvik og Gramstad

Friluftsanleggene på Alsvik og Gramstad forvaltes av Park, Idrett og Vei. Bruk av frilufts- og idrettsanlegg følger egne regler og leievilkår og bookes via kommunens bookingsystem [Aktiv Kommune](https://www.sandnes.kommune.no/kultur-fritid/aktiv-kommune/).

MERK! Ved større offentlige arrangementer der offentlig vei, utmark sti, etc. skal benyttes, ta kontakt med arrangementsrådgiver for koordinering og innhenting av godkjennelser fra vei- og frilufts- forvalter.

## Idrettsanlegg

Idrettsanlegg og idrettshaller forvaltes av Park, idrett og vei. Bruk av idrettsanlegg følger egne regler og leievilkår og bookes via kommunens bookingsystem [Aktiv Kommune](https://www.sandnes.kommune.no/kultur-fritid/aktiv-kommune/).

[Les mer](https://www.sandnes.kommune.no/kultur-fritid/idrett/treningstider-og-arrangement/)

MERK! Ved større offentlige arrangement der offentlig vei, utmark sti, etc. skal benyttes, ta kontakt med arrangementsrådgiver for koordinering og innhenting av godkjennelser fra vei- og frilufts- forvalter.

## Bydelsanlegg og bydelshus

Bydelsanlegg og bydelshus forvaltes av både kulturavdelingen og private aktører. Bruk av kommunale bydelsanlegg og bydelshus følger egne regler og leievilkår og bookes via kommunens bookingsystem [Aktiv Kommune](https://www.sandnes.kommune.no/kultur-fritid/aktiv-kommune/).

[Les mer](https://www.sandnes.kommune.no/kultur-fritid/kultur/utleie/)

## Kulturbygg

Kulturbygg forvaltes av egne institusjoner:

Sandnes Kulturhus og KINOKINO: [www.sandnes-kulturhus.no](http://www.sandnes-kulturhus.no)

Sandnes bibliotek: [www.sandnesbibliotek.no](http://www.sandnesbibliotek.no)

Odeon Sandnes: <https://www.odeonkino.no/kontakt-oss-sandnes/>

Vitenfabrikken: [www.jaermuseet.no](http://www.jaermuseet.no)